تاجیکیستان قونشوسو افغانیستان-دا زوراکیلیغین آرتماسی نتیجه‌سینده 100 مین افغان قاچقینی قبول ائتمه‌یه حاضیرلاشدیغینی بیلدیریب.
طالبانین افغانیستان-‌داکی حاکم‌لیگینی گئنیشلندیرمه‌سی ایله آرتان کوچ مسئله‌سی تاجیکیستانین آددیم آتماسینا گتیریب چیخاردی.
تاجیکیستان فوق العاده حال‌لار کمیسیونونون صدر معاوینی امامعلی ابراهیم زاده تشکیل ائتدیگی مطبوعات کنفرانسیندا سرحد بؤلگه‌سینده‌کی هاتلون و داغلیق بدخشان ویلایت‌لرینده‌کی قاچقین‌لار اوچون لوازمات ساخلاماق اوچون ایکی بؤیوک انبار اینشا ائتمه‌یه باشلادیق‌لارینی بیلدیریب.
امریکانین 20 ایلدیر محاربه آپاردیغی افغانیستان-‌دان چیخماغا باشلاماسی ایله اؤلکه‌دکی زوراکی‌لیق سرعتله آرتیب.
طالبان و افغان تهلوکه‌سیزلیک قوه‌لری آراسیندا آلوو‌لانان قارشیدورما‌لار یئنی کؤچ دالغا‌لارینا سبب اولموش‌دور.
امریکا ساوونما ناظیرلیگی‌نین (پنتاگون) حسابلاما‌لارینا گؤره، طالبان اؤلکه‌ده‌کی ایالت مرکزلری‌نین یاری‌سینا نظارتی اله کئچیریب.
طالبان 22 ژوئن تاریخینده افغانیستانین قوزیی ینده‌کی تاجیکیستان و کندز ویلایتی‌نین آراسینداکی شیرحان سرحد کئچید منطقه‌سینه نظارتی اله کئچیرمیش‌دیر.
مئی آیین‌دان اعتباراً افغانیستان-‌دان چیخماغا باشلایان امریکا 11 سپتامبر هوجوم‌لاری‌نین ایلدؤنومونه قدر بوتون قوه‌لرینی اؤلکه‌دن چیخاراجاغینی اعلان ائدیب.
